《题横江馆》
清代·邓汉仪

渡头风雨暗芙蓉，津吏停桡会此逢。历历云帆冲雁鹜，沈沈沙馆溷鱼龙。

运移典午人皆散，日落春申树几重。极目故乡东海上，只今江汉自朝宗。

作者简介：清江苏泰州人，字孝威。康熙十八年召试鸿博，官中书舍人。贯穿经史百家之学，尤工诗，与吴伟业、龚鼎孳相唱和。尝次近代名人之诗为《诗观》。有《过岭集》。